
Қазақстан Республикасы Ұлттық экономика министрлігі 

Қазақстан Республикасының Жасанды интеллект және цифрлық даму министрлігі


        Астана қаласы                                                         Астана қаласы
2026 жылғы «___» _________                             2026 жылғы «___» _________ 
         №____________                                                      №_____________



«Кәсіпкерлік субъектілерінің тізілімі» цифрлық жүйесінің «Кәсіпкерлік саласындағы міндетті талаптар тізілімі» функционалын жасанды интеллект алгоритмдерін қолдана отырып пилоттық пайдалануға енгізу туралы
БІРЛЕСКЕН БҰЙРЫҚ 


Қазақстан Республикасы Президентінің 2025 жылғы 8 қыркүйектегі «Жасанды интеллект дәуіріндегі Қазақстан: өзекті мәселелер және оны түбегейлі цифрлық өзгерістер арқылы шешу» атты Қазақстан халқына Жолдауын іске асыру жөніндегі жалпыұлттық іс-шаралар жоспарының 
72-тармағын орындау мақсатында, сондай-ақ Қазақстан Республикасы Үкіметінің 2014 жылғы 24 қыркүйектегі № 1011 қаулысымен бекітілген Қазақстан Республикасы Ұлттық экономика министрлігі туралы ереженің 
15-тармағының 173-2) тармақшасына және Қазақстан Республикасы Үкіметінің 2025 жылғы 9 қазандағы № 846 қаулысымен бекітілген Қазақстан Республикасының Жасанды интеллект және цифрлық даму министрлігі туралы ереженің 15-тармағының 7) тармақшасына сәйкес БҰЙЫРАМЫЗ:
[bookmark: _GoBack]1. «Кәсіпкерлік субъектілерінің тізілімі» цифрлық жүйесінің «Кәсіпкерлік саласындағы міндетті талаптар тізілімі» (бұдан әрі – Тізілім) функционалы жасанды интеллект алгоритмдерін қолдана отырып пилоттық пайдалануға енгізілсін.
2. Қазақстан Республикасының Ұлттық экономика министрлігі Тізілімнің пилоттық жобасын eGov business порталында орналастырсын.
3. Қазақстан Республикасы Ұлттық экономика министрлігінің Цифрландыру департаменті Қазақстан Республикасының заңнамасында белгіленген тәртіппен:
1) осы бірлескен бұйрыққа қол қойылған күннен бастап бес жұмыс күні ішінде оның көшірмесін Қазақстан Республикасы нормативтік құқықтық актілерінің эталондық бақылау банкіне қосу үшін «Қазақстан Республикасының Заңнама және құқықтық ақпарат институты» шаруашылық жүргізу құқығындағы республикалық мемлекеттік кәсіпорнына жіберуді;
2) осы бірлескен бұйрықты ресми жарияланғанынан кейін Қазақстан Республикасы Ұлттық экономика министрлігінің интернет-ресурсында орналастыруды қамтамасыз етсін.
4. Осы бірлескен бұйрықтың орындалуын бақылау жетекшілік ететін Қазақстан Республикасының Ұлттық экономика және Жасанды интеллект және цифрлық даму вице-министрлеріне жүктелсін.
5. Осы бірлескен бұйрық мемлекеттік органдар басшыларының соңғысы қол қойған күннен бастап күшіне енеді және он екі ай бойы қолданылады.


	Қазақстан Республикасы 
Премьер-Министрінің орынбасары – Ұлттық экономика министрі
	Қазақстан Республикасы Премьер-Министрінің орынбасары – Жасанды интеллект және цифрлық даму министрі


	_____________ С. Жұманғарин
	_____________ Ж. Мәдиев




Согласовано
07.08.2026 17:27 Кисикова Гульнара Куралберлыевна
07.08.2026 17:28 Шагабутдинов Тимур Мансурович
07.08.2026 17:57 Белгибердин Тлеубек Белгибердыулы
10.08.2026 11:41 Мажренова Алмагуль Балтабаевна
10.08.2026 15:35 Сагимов Мади Канатұлы
10.08.2026 16:41 Жанабеков Адилет Маратович
10.08.2026 19:39 Алинова Динара Рахымжанқызы
11.08.2026 09:14 Молдабеков Бекболат Серикович
11.08.2026 18:53 Биахметов Аскар Сактаганович
Подписано
24.08.2026 18:30 Жумангарин Серик Макашевич

